# name
"Mestres abtes e sufficients": Picapedrers del gòtic a la Corona d’Aragó

# metadata.dc.description.abstract[].value
Aquest llibre reuneix catorze aportacions sobre mestres picapedrers que van desenvolupar la seva activitat, en l’àmbit de la Corona d’Aragó, durant els dos segles llargs que van des dels darreríssims anys del segle XIII fins al primer terç del XVI. Alguns són ben coneguts per la historiografia de l’arquitectura i la construcció gòtiques, per haver estat al front de les principals edificacions de l’època. D’altres han cridat menys l’atenció, perquè se’n coneixen poques notícies i la seva activitat es dilueix en moltes obres de diversa naturalesa. Uns tercers es pot dir que pràcticament entren ara en escena, gràcies a recerques documentals específiques sobre territoris concrets.
La informació tramesa per les fonts escrites ha estat la base sobre la qual s’han confegit les trajectòries laborals que es presenten.
Sempre que la documentació ho permet o les evidències materials són prou clares, es tracten aspectes com ara la formació, les comandes, la posició econòmica, el reconeixement social o la geografia dels seus treballs. També es consideren els càrrecs que van ostentar, els models artístics que van seguir, la transmissió del seu saber a macips i aprenents o l’organització de les obres en què van participar. Les aportacions es complementen amb un recull cronològic de les dades que se’n coneixen i amb una selecció de documents rellevants.

# metadata.dc.source[].value
Llibres / Capítols de llibre (Història de l'Art)

# metadata.dc.title[].value
"Mestres abtes e sufficients": Picapedrers del gòtic a la Corona d’Aragó